Pagsasao a Gutob
Ti pagsasao a Gutob wenno pagsasao a Bodo Gadaba ket ti maysa a pagsasao a Munda ti India, nga addaan kadagiti kaaduan a konsentrasion dagiti agsasao a mabirukan idiay Distrito ti Koraput ti Odisha ken Distrito ti Visakhapatnam ti Andhra Pradesh. Daytoy ket ammo a kas ti pagsasao a Gadaba, ngem daytoy ket maigiddiat manipud iti Dravidiano a pagsasao a Gadaba. Dagiti sabali pay a nagan para iti pagsasao a Bodo Gadaba ket mairaman ti Gadba, Gutop, Gudwa, Godwa, Gadwa, ken Boi Gadaba.
Pannakaidasig[urnosen | urnosen ti taudan]
Ti pagsasao a Gutob ket maitagikua iti subgrupo ti Abagatan a Munda ti sanga a Munda iti pamilia ti pagsasao nga Austroasiatiko. Daytoy ket kaasitgan a kabagian ti pagsasao a Bondo.[2]
Pannakaiwarwaras[urnosen | urnosen ti taudan]
Ti Gutob ket naisasao iti ballasiw ti akin-abagatan a Odisha ken dagiti kadenna a distrito iti akin-amianan nga Andhra Pradesh, ken kaaduan a naikonsentrado iti paset ti Lamptaput, Distrito ti Koraput, akin-abagatan nga Odisha (Griffiths 2008:634). Kadagiti kaudian a siglo, dagiti agsasao iti Gutob ket immakarda pay kadagiti tanap ti Andhra Pradesh ket iti pay Distrito ti Rayagada, a mairaman iti asideg ti ili ti Majiguda (asideg iti Kalyansinghpur) nga ayan a pagtataenganda a kakuyog dagiti agsasao iti Dravidiano a Kondh.
Ireporta ti Ethnologue dagiti sumaganad a lokasion.
- 40 a purpurok iti parte ti Lamptaput, Distrito ti Koraput, akin-abagatan nga Odisha
- Parte ti Khoirput, Distrito ti Malkangiri, akin-abagatan nga Odisha
- Distrito ti Visakhapatnam, akin-amianan nga Andhra Pradesh
Kasasaad ti pagsasao[urnosen | urnosen ti taudan]
Ti pagsasao a Gutob ket naikeddenga maysa a naisagmak wenno matmatayen, gapu kadagiti dua a proyekto iti hidroelektriko a nangiyakar kadagiti tattao a Gutob manipud kadagiti tradisional a purokda ken nakapilit kaniada nga agtaeng a kas dagiti minoridad kadagiti purok a kaaduan nga agsasao iti Desiya.[3]
Dagiti nagibasaran[urnosen | urnosen ti taudan]
- ^ "Statement 1: Abstract of speakers' strength of languages and mother tongues – 2011". www.censusindia.gov.in. Office of the Registrar General & Census Commissioner, India. Naala idi 2018-07-07.
- ^ Reporta ti Ethnologue iti pagsasao a Bodo Gadaba
- ^ "Literature development in minority language: Case study of Gutob–Gadaba Language Revitalization Project in India" (in .pdf format)
- Griffiths, Arlo. 2008. In Anderson, Gregory D.S (ed). The Munda languages, 633-681. Routledge Language Family Series 3.New York: Routledge. ISBN 0-415-32890-X.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn eng_Latn eng_Latn